CELEX: 52009PC0041
Language: mt
Date: 2009-01-30
Title: Proposta għal deċiżjoni tal-Kunsill li testendi l-perjodu ta’ applikazzjoni tal-miżuri fid-Deċiżjoni 2002/148/KE li jikkonkludi l-konsultazzjonijiet maż-Żimbabwe skont l-Artikolu 96 tal-Ftehim ta’ Partenarjat AKP-KE

Avviż Legali Importanti

|

52009PC0041

Proposta għal deċiżjoni tal-Kunsill li testendi l-perjodu ta’ applikazzjoni tal-miżuri fid-Deċiżjoni 2002/148/KE li jikkonkludi l-konsultazzjonijiet maż-Żimbabwe skont l-Artikolu 96 tal-Ftehim ta’ Partenarjat AKP-KE  /* KUMM/2009/0041 finali */  

	[pic] | KUMMISSJONI TAL-KOMUNITAJIET EWROPEJ |Brussel 30.1.2009KUMM(2009) 41 finaliProposta għalDEĊIŻJONI TAL-KUNSILLli testendi l-perjodu ta’ applikazzjoni tal-miżuri fid-Deċiżjoni 2002/148/KE li jikkonkludi l-konsultazzjonijiet maż-Żimbabwe skont l-Artikolu 96 tal-Ftehim ta’ Partenarjat AKP-KEMEMORANDUM TA' SPJEGAZZJONI1. Fit-18 ta’ Frar 2002, il-Kunsill tal-Unjoni Ewropea ddeċieda li jieħu "miżuri xierqa" kontra ż-Żimbabwe[1] wara l-konklużjoni tal-konsultazzjonijiet li saru skont l-Artikolu 96 tal-Ftehim ta' Partenarjat ACP-KE[2]. Dawn il-miżuri inkludew is-sospensjoni ta' sostenn baġitarju u sostenn għall-proġetti, kif ukoll is-sospensjoni tal-iffirmar tad-9 Programm Indikattiv Nazzjonali EDF, imma espliċitament ma affettwawx il-kontribuzzjonijiet għal operazzjonijiet ta’ natura umanitarja u proġgetti b’sostenn dirett lill-popolazzjoni, b'mod partikolari dawk tas-setturi soċjali, id-demokratizzazzjoni, ir-rispett għad-drittijiet tal-bniedem u l-istat tad-dritt. Inkludew ukoll is-sospensjoni tal-Artikolu 12 tal-Anness 2 tal-Ftehim ta' Partenarjat AKP-UE, rigward ħlasijiet attwali u movimenti ta' kapital, f’dak li hu meħtieġ għall-applikazzjoni ta’ aktar miżuri restrittivi, u b’mod partikolari l-iffriżar tal-fondi.2. Ir-raġuni mogħtija għall-introduzzjoni ta' dawn il-miżuri kienet il-vjolazzjoni serja tad-drittijiet tal-bniedem u l-libertà tal-opinjoni, ta' assoċjazzjoni u ta' laqgħat paċifiċi. Raġuni aktar immedjata kienet marbuta mat-tentattivi tal-gvern taż-Żimbabwe biex ma jħallix iseħħu elezzjonijiet ħielsa u ġusti, notevolment billi jirrifjuta aċċess għal osservaturi internazzjonali tal-elezzjonijiet u għall-midja.3. Skont l-Artikolu 2 (3) tad-Deċiżjoni tat-18 ta' Frar 2002, il-miżuri kellhom japplikaw għal perjodu ta' tnax-il xahar, imma kellhom jiġu rrevokati ladarba l-kundizzjonijiet eżistenti jinbidlu u jibda jiġi żgurat rispett lejn id-drittijiet tal-bniedem, il-prinċipji demokratiċi u l-istat tad-dritt.4. F'sitt okkażjonijiet, fit-18 ta' Frar 2003[3], fid-19 ta' Frar 2004[4], fis-17 ta' Frar 2005[5], fl-14 ta' Frar 2006[6] ,fid-19 ta' Frar 2007[7] u fit-18 ta’ Frar 2008[8] il-Kunsill ikkonkluda li l-elementi essenzjali msemmija fl-Artikolu 9 tal-Ftehim ta' Partenarjat KE-AKP kompla jiġi miksur mill-Gvern taż-Żimbabwe u li l-kundizzjonijiet eżistenti ma kinux jiżguraw rispett għad-drittijiet tal-bniedem, il-prinċipji demokratiċi u l-istat tad-dritt, u ddeċieda li jestendi l-miżuri kontra ż-Zimbabwe, għal tnax-il xahar oħra kull darba.5. Għalkemm f’Settembru 2008, wara l-elezzjoni ta’ Marzu 2008 ġie konkluż ftehim ta’ qsim ta’ poter bejn it-tliet partijiet (ZANU PF, MDC - T, MDC - M), minn Frar 2008 ma kienx hemm progress sostanzjali fl-oqsma li huma ta’ tħassib għall-UE identifikati mill-konsultazzjonijiet tal-Artikolu 96, u ma saru l-ebda impenji ġenwini mill-Gvern taż-Żimabwe biex jirrimedja s-sitwazzjoni. Barra minn hekk, hemm provi ta’ aktar vjolenza politika fil-pajjiż, b’mod partikolari kontra l-partitarji tal-MDC u kontra dawk li jiddefendu d-drittijiet umani.6. Ir-reviżjoni tad-Deċiżjoni attwali, li tibqa’ sejra sal-20 ta’ Frar 2009, taħbat mal-inizjattiva kontinwa mmexxija mis-SADC biex jiġi implimentat il-ftehim ta’ qsim ta’ poter iffirmat f’Settembru 2008, li kellu l-appoġġ sħiħ tal-UE iżda li fil-preżent dan il-ftehim mhux jiffunzjona.7. Jekk jitqiesu l-kunsiderazzjonijiet stabbiliti hawn fuq, f'dan l-istadju, il-Kummissjoni tista' biss tipproponi estenzjoni tal-politika attwali, peress li kwalunkwe tneħħija jew tnaqqis tal-mizuri attwali mhix iġġustifikata.8. Għaldaqstant, il-Kummissjoni qed tipproponi lill-Kunsill biex jestendi d-deċiżjoni attwali għal 12-il xahar ieħor li jintemmu fl-20 ta’ Frar 2010. Minħabba li d-deċiżjoni proposta tikkonċerna biss estensjoni ta' żmien għall-miżuri eżistenti mingħajr tibdil sostanzjali, mhux meħtieġ li jerġgħu jinfetħu konsultazzjonijiet mar-Repubblika taż-Żimbabwe skont l-Artikolu 96 tal-Ftehim ta' Partenarjat AKP-UE.9. Miżura oħra proposta hi li jkun infurmat il-Gvern taż-Żimbabwe, bl-ittra mehmuża lill-President Mugabe, li l-UE tibqa’ lesta li tiddiskuti mal-awtoritajiet taż-Żimbabwe l-kundizzjonijiet għal impenn sħiħ mill-ġdid bil-ħsieb li l-pajjiż jirkupra meta l-kundizzjonijiet politiċi jkunu jippemettu li jsir dan.10. Din id-Deċiżjoni għandha tinżamm taħt rieżaminazzjoni kontinwa, u l-miżuri għandhom ikunu revokati meta jkun hemm kundizzjonijiet li jiżguraw ir-rispett tad-drittijiet tal-bniedem, tal-prinċipji demokratiċi u tal-istat tad-dritt.Konklużjoni11. Fid-dawl ta’ dan kollu, il-Kunsill qed jintalab jadotta l-abbozz ta’ proposta mehmuża għal Deċiżjoni tal-Kunsill li testendi l-perjodu ta’ applikazzjoni tal-miżuri kontra ż-Zimbabwe.Proposta għalDEĊIŻJONI TAL-KUNSILLli testendi l-perjodu ta’ applikazzjoni tal-miżuri fid-Deċiżjoni 2002/148/KE li jikkonkludi l-konsultazzjonijiet maż-Żimbabwe skont l-Artikolu 96 tal-Ftehim ta’ Partenarjat AKP-KEIL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 300(2) tiegħu,Wara li kkunsidra l-Ftehim ta' Partenarjat AKP-KE ffirmat f'Cotonou fit-23 ta' Ġunju 2000[9] u rivedut fil-Lussemburgu fil-25 ta' Ġunju 2005[10],Wara li kkunsidra l-Ftehim Intern bejn ir-rappreżentanti tal-gvernijiet tal-Istati Membri, li jiltaqgħu fil-Kunsill, dwar miżuri li għandhom jittieħdu u proċeduri li għandhom ikunu segwiti għall-implimentazzjoni tal-Ftehim ta' Partenarjat AKP-KE[11] u b'mod partikolari l-Artikolu 3 tiegħu,Wara li kkunsidra l-proposta mill-Kummissjoni,Billi:(1) Bid-Deċiżjoni tal-Kunsill 2002/148/KE[12], il-konsultazzjonijiet mar-Repubblika taż-Żimbabwe skont l-Artikolu 96(2)(c) tal-Ftehim ta’ Partenarjat AKP-KE[13] ngħalqu u ttieħdu miżuri xierqa, kif speċifikat fl-Anness għal dik id-Deċiżjoni,(2) Bid-Deċiżjoni 2008/158/KE[14] l-applikazzjoni tal-miżuri msemmija f'Artikolu 2 tad-Deċiżjoni 2002/148/KE, li kienet estiża sal-20 ta' Frar 2004 bl-Artikolu 1 tad-Deċiżjoni 2003/112/KE[15], sal-20 ta' Frar 2005 bl-Artikolu 1 tad-Deċiżjoni 2005/157/KE[16], sal-20 ta' Frar 2006 bl-Artikolu 1 tad-Deċiżjoni 2005/139/KE[17] sal-20 ta' Frar 2007 bl-Artikolu 1 tad-Deċiżjoni 2006/114/KE[18], u sat-18 ta’ Frar 2008 bl-Artikolu 1 tad-Deċiżjoni 2007/127/KE[19] kienu estiżi għal perjodu ieħor ta' tnax-il xahar sal-20 ta' Frar 2009.(3) L-elementi essenzjali stipulati fl-Artikolu 9 tal-Ftehim ta' Partenarjat AKP-KE qegħdin ikomplu jinkisru mill-Gvern taż-Żimbabwe u l-kundizzjonijiet attwali fiż-Żimbabwe ma jassigurawx ir-rispett għad-drittijiet tal-bniedem, il-prinċipji demokratiċi u l-istat tad-dritt.(4) Il-perjodu tal-applikazzjoni tal-miżuri jrid ikun, għalhekk, estiż,IDDEĊIDIET KIF ĠEJ:Artikolu 1L-applikazzjoni tal-miżuri li saret referenza għalihom fl-Artikolu 2 tad-Deċiżjoni 2002/148/KE se tkun estiża sal-20 ta’ Frar 2010. Il-miżuri għandhom jinżammu taħt reviżjoni kontinwa.L-ittra li tidher fl-Anness ta' din id-Deċiżjoni għandha tkun indirizzata lill-President taż-Żimbabwe.Artikolu 2Din id-Deċiżjoni għandha tidħol fis-seħħ fil-jum tal-pubblikazzjoni tagħha fil- Ġurnal Uffiċjali tal-Unjoni Ewropea.Magħmul fi Brussell, […]Għall-KunsillIl-President […]ANNESSBrussell,ITTRA LILL-PRESIDENT TAŻ-ŻIMBABWEL-Unjoni Ewropea tagħti importanza kbira lid-dispożizzjonijiet tal-Artikolu 9 tal-Ftehim ta’ Partenarjat AKP-KE. Bħala elementi essenzali tal-Ftehim ta' Partenarjat, ir-rispett għad-drittijiet tal-bniedem, l-istituzjonijiet demokratiċi u l-istat tad-dritt jiffurmaw il-bażi tar-relazzjonijiet tagħna.Bl-ittra tad-19 ta' Frar 2002, l-Unjoni Ewropea informatek bid-Deċiżjoni tagħha li tikkonkludi l-konsultazzjonijiet li saru skont l-Artikolu 96 tal-Ftehim ta' Partenarjat AKP-KE u li tieħu ċerti "miżuri xierqa" fis-sens tal-Artikolu 96(2)(ċ) ta' dak il-Ftehim.Bl-ittri tad-19 ta’ Frar 2003, id-19 ta’ Frar 2004, it-18 ta' Frar 2005, il-15 ta' Frar 2006, il-21 ta' Frar 2007 u d-19 ta’ Frar 2008, l-Unjoni Ewropea informatek bid-deċiżjonijiet tagħha li ma kenitx ser tirrevoka l-'miżuri xierqa' u li kienet ser testendi l-perjodu tal-applikazzjoni sal-20 ta' Frar 2004, l-20 ta' Frar 2005, l-20 ta' Frar 2006, l-20 ta' Frar 2007, l-20 ta' Frar 2008 u l-20 ta’ Frar 2009 rispettivament.Wara tnax-il xahar, l-Unjoni Ewropea tqis li ma sar l-ebda progress sinifikattiv fil-ħames oqsma msemmija fid-Deċiżjoni tal-Kunsill tat-18 ta' Frar 2002.Fid-dawl ta' dak li ssemma' hawn fuq, l-Unjoni Ewropea ma tqisx li tista' tirrevoka l-miżuri xierqa u ddeċidiet li testendi l-perjodu tal-applikazzjoni tagħhom sal-20 ta' Frar 2010.L-Unjoni Ewropea tixtieq terġa' tenfasizza li mhix qiegħda tippenalizza n-nies taż-Żimbabwe u li ser tkompli bil-kontribuzzjoni tagħha għall-operazzjonijiet ta' natura umanitarja u għall-proġetti f'sostenn dirett favur il-popolazzjoni, partikolarment għal dawk il-proġetti fis-setturi soċjali, id-demokratizzazzjoni, ir-rispett tad-drittijiet tal-bniedem u l-istat tad-dritt, li mhumiex affettwati b'dawn il-miżuri.L-Unjoni Ewropea tixtieq ittenni li l-applikazzjoni tal-miżuri xierqa kif imfissra fl-Artikolu 96 tal-Ftehim ta' Partenarjat AKP-KE ma' toħloq ebda xkiel għad-djalogu politiku kif previst fl-Artikolu 8 ta' dak il-ftehim.B'dan il-ħsieb, l-Unjoni Ewropea tixtieq għal darba oħra tenfasizza l-importanza li hi torbot ma' kooperazzjoni fil-futur bejn il-KE u ż-Zimbabwe u tixtieq tikkonferma r-rieda tagħha li tkompli bid-djalogu u li fil-futur qrib tirreġistra progress lejn sitwazzjoni fejn terġa' ssir possibbli kooperazzjoni sħiħa.Għoddni tiegħek,Ghall-Kummissjoni Għall-Kunsill[1] Ara d-Deċiżjoni tal-Kunsill 2002/148//KE (ĠU L 50, 21.02.2002, p. 64. Barra minn hekk (ara l-Konklużjonijiet GAC tat-18 ta’ Frar 2002) il-Kunsill adotta sanzjonijiet CFSP magħżula (Pożizzjoni Komuni tal-Kunsill 2002/145/CFSP u r-Regolament tal-Kunsill (KE) Nru 310/2002 rigward ċerti miżuri ta’ restrizzjoni relatati maż-Żimbabwe; ĠU L 50, 21.2.2002,pp.1-12).[2] Il-konsultazzjonijiet relatati mal-applikazzjoni tal-Artikolu 96 infetħu bil-għan li jinstab qbil dwar miżuri li għandhom jittieħdu mill-Gvern taż-Żimbabwe biex jirrimedja s-sitwazzjoni, b'mod partikolari dwar ħames kwistjonijiet (it-tmiem ta' kull xorta ta' tolleranza, min-naħa tal-Gvern, għall-vjolenza politika; stedina bikrija lil sieħba internazzjonali biex jappoġġaw u josservaw l-elezzjonijiet li ġejjin u aċċess sħiħ għal dak il-għan; protezzjoni tal-libertà tal-mass media; indipendenza tal-ġudikatura u rispett lejn id-deċiżjonijiet tagħha; u tmiem għall-okkupazzjoni illegali tal-proprjetajiet).[3] ĠU L 46, 20.2.2003, p. 25.[4] ĠU L 50, 20.2.2004, p. 60.[5] ĠU L 48, 19.2.2005, p. 28.[6] ĠU L 48, 18.2.2006, p. 26.[7] ĠU L 53, 22.2.2007, p. 23.[8] ĠU L 51, 26.2.2008, p. 19.[9] ĠU L 317, 15.12.2004, p. 3.[10] ĠU L 209, 11.8.2005, p. 26.[11] ĠU L 317, 15.12.2004, p. 376. Ftehim Intern kif emendat l-aħħar minn Ftehim Intern tal-10 ta’ April 2006 (ĠU L 247.9, 9.9.2006,p.48)[12] ĠU L 50, 21.2.2002, p. 64[13] ĠU L 317, 15.12.2000, p. 3[14] ĠU L 51, 26.2.2008, p. 19.[15] ĠU L 46, 20.2.2003, p. 25.[16] ĠU L 50, 20.2.2004, p. 60.[17] ĠU L 48, 19.2.2005, p. 28.[18] ĠU L 48, 18.2.2006, p. 26.[19] ĠU L 53, 22.2.2007, p. 23.